
AVIZ

asupra proiectului Legii bugetului asigurărilor sociale de stat pe anul 2006
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor, respectiv Comisia pentru muncă, solidaritate socială şi familie a Senatului, au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2006, trimis comisiilor cu adresele nr.PL-x 498, respectiv nr.L583 din 24 octombrie 2005.
Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 26 octombrie 2005.

În urma dezbaterilor, membrii comisiilor au hotărât, cu 15 voturi pentru şi 8 voturi împotrivă, avizarea favorabilă a proiectului de lege în forma prezentată.
În cursul dezbaterilor, amendamentele redate în anexa la prezentul aviz au fost respinse.

	Preşedinte,

Stelian Duţu
	
	Preşedinte,

Aron Ioan Popa

	
	
	

	Secretar,
Karoly Kerekes

	
	Secretar,
Paul Păcuraru



	Întocmit,
Expert Sorina Szabo
	
	Întocmit,

Consilier Ion Zară


A N E X Ă
În cursul dezbaterilor, următoarele amendamente au fost respinse:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor

	0
	1
	2
	3

	1
	Articolul 5, alineatul (1)

Art.5. – (1) Prevederile din actele normative în vigoare referitoare la primele ce se acordă cu ocazia plecării în concediul de odihnă se suspendă până la 31 decembrie 2006.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun eliminarea textului.


	a) Argumente pentru susţinere:

Pentru respectarea legislaţiei în vigoare privind primele ce se acordă cu ocazia plecării în concediul de odihnă şi asigurarea finanţării prin reducerea excedentelor.
b) Argumente pentru respingere:

Nu au fost alocate fonduri pentru aplicarea prevederilor din actele normative referitoare la primele acordate cu ocazia plecării în concediul de odihnă.



	2
	Articolul 6, alineatul (1)

Art.6. – (1) Cheltuielile social-culturale, care se finanţează de la bugetul asigurărilor sociale de stat pe anul 2006, se stabilesc în sumă de 19.180,6 milioane lei, din care: [...]


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun eliminarea cuvântului „culturale” de la începutul textului.


	a) Argumente pentru susţinere:

Din bugetul asigurărilor sociale de stat se finanţează numai cheltuielile sociale, nu şi cele culturale.

b) Argumente pentru respingere:

Întrucât clasificarea „cheltuielilor social-culturale” se regăseşte atât în Legea bugetului asigurărilor sociale de stat, cât şi în Legea bugetului de stat, fiind consacrată.

	3
	Articolul 6, alineatul (2)

(2) În anul 2006, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 445.000 de locuri, din care 380.000 de locuri la tratament balnear şi 65.000 de locuri la odihnă.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:

“(2) În anul 2006, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 600.000 de locuri, din care 450.000 de locuri la tratament balnear şi 150.000 de locuri la odihnă.”


	a) Argumente pentru susţinere:

Pentru satisfacerea cererii, care este mult mai mare, de bilete de tratament balnear şi odihnă.

b) Argumente pentru respingere:
Mărirea numărului de beneficiari conduce la cheltuieli suplimentare a căror sursă nu a fost indicată, atrăgând dezechilibre bugetare.

	4
	Articolul 6, alineatul (3)

(3) Din numărul total de 380.000 locuri la tratament balnear se pot utiliza în cadrul sistemului de asigurare pentru accidente de muncă şi boli profesionale un număr de până la 6.000 de locuri.
	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:

„(3) Din numărul total de 450.000 locuri la tratament balnear se pot utiliza în cadrul sistemului de asigurare pentru accidente de muncă şi boli profesionale un număr de până la 15.000 de locuri.”


	a) Argumente pentru susţinere:

Pentru satisfacerea cererii, care este mult mai mare, de bilete de tratament balnear şi odihnă.

b) Argumente pentru respingere:
Mărirea numărului de beneficiari conduce la cheltuieli suplimentare a căror sursă nu a fost indicată, atrăgând dezechilibre bugetare.

	Articolul 6, alineatul (4), preambul

(4) În anul 2006 se pot acorda gratuit 40.000 de bilete, conform reglementărilor în vigoare, persoanelor ale căror drepturi sunt stabilite prin:


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:

„(4) În anul 2006 se pot acorda gratuit 100.000 de bilete, conform reglementărilor în vigoare, persoanelor ale căror drepturi sunt stabilite prin:”


	a) Argumente pentru susţinere:

Pentru satisfacerea cererii ridicate de bilete gratuite.

b) Argumente pentru respingere:
Nu există susţinere financiară.

	6
	Art.7. – Cheltuielile social-culturale, pe capitole de cheltuieli, sunt în sumă de 19.077,1 milioane lei pentru asigurări şi asistenţă socială şi 103,5 milioane lei pentru asigurări şi asistenţă socială pentru accidente de muncă şi boli profesionale.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun eliminarea cuvântului „culturale” de la începutul textului.


	a) Argumente pentru susţinere:

Din bugetul asigurărilor sociale de stat se finanţează numai cheltuielile sociale, nu şi cele culturale.

b) Argumente pentru respingere:
Întrucât clasificarea „cheltuielilor social-culturale” se regăseşte atât în Legea bugetului asigurărilor sociale de stat cât şi în Legea bugetului de stat, fiind consacrată.



	7
	Art.8. – Taxele poştale percepute de Compania Naţională „Poşta Română” – S.A. pentru prestaţiile privind plata la domiciliul beneficiarilor a drepturilor de asigurări sociale de stat şi a celor de asigurări pentru şomaj în anul 2006 sunt stabilite în sumă de 245,3 milioane lei, din care: 203,3 milioane lei pentru asigurări sociale de stat şi 15,0 milioane lei pentru asigurări pentru şomaj.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„Art.8. – Taxele poştale percepute de Compania Naţională „Poşta Română” – S.A. pentru prestaţiile privind plata la domiciliul beneficiarilor a drepturilor de asigurări sociale de stat şi a celor de asigurări pentru şomaj în anul 2006 nu pot depăşi 1,35% din valoarea sumelor plătite.”


	a) Argumente pentru susţinere:

Se achită procentul propus şi în Legea bugetului de stat pe anul 2006 la servicii similare numai pentru plăţile efective şi nu o sumă globală indiferent că s-a efectuat sau nu serviciul.
b) Argumente pentru respingere:
Suma prevăzută în buget reprezintă un plafon de cheltuieli; la sfârşitul anului, după realizarea bilanţului plăţilor, Compania Naţională „Poşta Română” – S.A va primi suma corespunzătoare rezultatului plăţilor.

	8
	Articolul 11, alineatul (1)

Art.11. – (1) Cheltuielile sistemului de asigurare pentru accidente de muncă şi boli profesionale pe anul 2006 se stabilesc în sumă de 103,5 milioane lei, din care: 3,2 milioane lei cheltuieli de personal, 4,3 milioane lei bunuri şi servicii, 1,6 milioane lei transferuri între unităţi ale administraţiei publice, 12,4 milioane lei alte transferuri, 78,2 milioane lei asistenţă socială şi 3,8 milioane lei cheltuieli de capital.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„Art.11. – (1) Cheltuielile sistemului de asigurare pentru accidente de muncă şi boli profesionale pe anul 2006 se stabilesc în sumă de 503,59 milioane lei, din care: 3,29 milioane lei cheltuieli de personal, 4,3 milioane lei bunuri şi servicii, 1,6 milioane lei transferuri între unităţi ale administraţiei publice, 12,4 milioane lei alte transferuri, 78,2 milioane lei asistenţă socială şi 3,8 milioane lei cheltuieli de capital.”

	a) Argumente pentru susţinere:

Să fie asigurate sumele necesare pentru accidente de muncă şi boli profesionale şi cheltuielile sistemului.
Asigurarea acoperirii cheltuielilor de personal pentru cele 300 de posturi noi (propuse a fi finanţate de la Inspecţia muncii).
b) Argumente pentru respingere:
Cheltuielile legate de funcţionarea sistemului de asigurare pentru accidente de muncă şi boli profesionale nu pot fi majorate faţă de anul precedent, urmărindu-se utilizarea raţională a resurselor financiare şi de personal existente.

	9
	Articolul 11, alineatul (2)

(2) Cheltuielile pentru indemnizaţii, ajutoare şi alte prestaţii sociale pentru accidente de muncă şi boli profesionale se stabilesc în sumă de 92,2 milioane lei.

	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„(2) Cheltuielile pentru indemnizaţii, ajutoare şi alte prestaţii sociale pentru accidente de muncă şi boli profesionale se stabilesc în sumă de 492,11 milioane lei.”

	a) Argumente pentru susţinere:

Pentru acoperirea cheltuielilor reale fundamentate cu indemnizaţii, ajutoare şi alte prestaţii sociale care în proiect au fost mult subdimensionate.

b) Argumente pentru respingere:
Cheltuielile legate de funcţionarea sistemului de asigurare pentru accidente de muncă şi boli profesionale nu pot fi majorate faţă de anul precedent, urmărindu-se utilizarea raţională a resurselor financiare şi de personal existente.

	Articolul 11, alineatul (4)
(4) În anul 2006, pentru realizarea activităţii sistemului de asigurare pentru accidente de muncă şi boli profesionale, unele atribuţii ale Casei Naţionale de Pensii şi Alte Drepturi de Asigurări Sociale se realizează cu personal al Inspecţiei Muncii, în limita unui număr de până la 300 de posturi care vor fi finanţate din bugetul Inspecţiei Muncii.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„(4) Începând cu anul 2006, pentru realizarea activităţii sistemului de asigurare pentru accidente de muncă şi boli profesionale, se suplimentează numărul de personal al Casei Naţionale de Pensii şi Alte Drepturi de Asigurări Sociale cu 300 de posturi care vor fi finanţate din veniturile sistemului de asigurare pentru accidente de muncă şi boli profesionale.”


	a) Argumente pentru susţinere:
Finanţarea celor 300 de posturi suplimentate de la asigurările pentru accidente de muncă şi boli profesionale, şi nu din bugetul Inspecţiei Muncii.
b) Argumente pentru respingere:
Nu se justifică majorarea numărului de posturi al CNPAS având în vedere că unele atribuţii ale acesteia au fost preluate de Inspecţia Muncii şi drept urmare sunt finanţate din bugetul acestei instituţii.



	11
	Art.12. – Excedentul sistemului de asigurare pentru muncă şi boli profesionale se stabileşte în sumă de 457,1 milioane lei.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„Art.12. – Excedentul sistemului de asigurare pentru muncă şi boli profesionale se stabileşte în sumă de 57,1 milioane lei.”


	a) Argumente pentru susţinere:

Ca urmare a suplimentării cheltuielilor cu 400 milioane lei.
b) Argumente pentru respingere:
Prin corelare cu prevederile art.11, având în vedere cheltuielile propuse, excedentul nu poate fi diminuat.

	12
	Articolul 13, alineatul (5)

(5) Suma totală care poate fi utilizată pentru acordarea de credite, conform prevederilor art.87 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, este de 50,0 milioane lei.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„(5) Suma totală care poate fi utilizată pentru acordarea de credite, conform prevederilor art.87 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, este de 130,0 milioane lei.”


	a) Argumente pentru susţinere:

Pentru stimularea dezvoltării şi ocupării forţei de muncă la întreprinderile mici şi mijlocii.
b) Argumente pentru respingere:
Majorările propuse, estimate la 400 milioane lei, conduc la constrângeri bugetare.

	13
	 Articolul 13, alineatul (6)

(6) Cuantumul maxim al creditului ce poate fi acordat în anul 2006 unui beneficiar de credite din suma prevăzută la alin.(5) este de 1,0 milioane lei.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„(6) Cuantumul maxim al creditului ce poate fi acordat în anul 2006 unui beneficiar de credite din suma prevăzută la alin.(5) este de 2,0 milioane lei.”


	a) Argumente pentru susţinere:

Se dă posibilitatea finanţării până la 200 de locuri de muncă prin creditul acordat.

b) Argumente pentru respingere:
Majorările propuse, estimate la 400 milioane lei, conduc la constrângeri bugetare.



	
	
	
	

	14
	Art.17. – În bugetele instituţiilor publice, finanţate din bugetul asigurărilor sociale de stat şi bugetul asigurărilor pentru şomaj, indiferent de subordonare, nu se pot aproba sume pentru acordarea tichetelor de masă, întrucât în buget nu sunt prevăzute sume cu această destinaţie.

	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun eliminarea textului.
	a) Argumente pentru susţinere:

Să se poată acorda tichete de masă şi suplimentarea cheltuielilor cu sumele necesare reducând excedentul bugetului asigurărilor pentru şomaj.

b) Argumente pentru respingere:
Menţinerea dispoziţiilor art.17 este necesară pentru precizarea faptului că în bugetele instituţiilor publice, indiferent de sistemul de finanţare, cu excepţia celor finanţate integral din venituri proprii, nu sunt prevăzute sume pentru acordarea tichetelor de masă.

Autorii nu precizează sursa de acoperire a sporului de cheltuieli ce ar rezulta din acordarea tichetelor de masă pentru salariaţii din sectorul bugetar.

	
	
	
	

	15


	Art.18. – Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul 1 de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2006 la nivelul salariului de bază minim brut pe ţară.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„Art.18. – Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul 1 de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2006 la nivelul a două salarii de bază minime brute pe ţară.

	a) Argumente pentru susţinere:

Pentru asigurarea unei salarizări corespunzătoare.

b) Argumente pentru respingere:
Se crează discriminări faţă de asistenţii sociali care au calitatea de însoţitori pentru persoanele cu handicap; de asemenea, se poate crea un precedent în acordarea acestor indemnizaţii.

	Art.18. – Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul 1 de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2006 la nivelul salariului de bază minim brut pe ţară.


	Domnul deputat Ioan Cindrea propune reformularea textului după cum urmează:
„Art.18. – Cuantumul fix al indemnizaţiei pentru însoţitor, în cazul pensionarilor de invaliditate încadraţi în gradul 1 de invaliditate, drept ce se acordă potrivit prevederilor art.61 alin.(1) din Legea nr.19/2000, cu modificările şi completările ulterioare, se stabileşte în anul 2006 la nivelul salariului mediu net pe economie din luna anterioară efectuării plăţii.”

	a) Argumente pentru susţinere:

Pentru asigurarea unei salarizări corespunzătoare.

b) Argumente pentru respingere:
Se crează discriminări faţă de asistenţii sociali care au calitatea de însoţitori pentru persoanele cu handicap; de asemenea, se poate crea un precedent în acordarea acestor indemnizaţii.

	Articolul 19, alineatul (1)

Art.19. – (1) Valoarea punctului de pensie, stabilită potrivit prevederilor art.80 din Legea nr.19/2000, cu modificările şi completările ulterioare, pentru anul 2006, este de 323,1 lei şi se aplică începând cu data de 1 ianuarie 2006.


	Deputaţii Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:
„Art.19. – (1) Valoarea punctului de pensie, stabilită potrivit prevederilor art.80 din Legea nr.19/2000, cu modificările şi completările ulterioare, pentru anul 2006, este de 399 lei şi se aplică începând cu data de 1 ianuarie 2006.”


	a) Argumente pentru susţinere:

Pentru asigurarea unei vieţi mai bune.
b) Argumente pentru respingere:
Această majorare nu poate fi susţinută financiar.

	Articolul 19, alineatul (1)

Art.19. – (1) Valoarea punctului de pensie, stabilită potrivit prevederilor art.80 din Legea nr.19/2000, cu modificările şi completările ulterioare, pentru anul 2006, este de 323,1 lei şi se aplică începând cu data de 1 ianuarie 2006.


	Deputaţii Ioan Cindrea propune reformularea textului după cum urmează:
„Art.19. – (1) Valoarea punctului de pensie, stabilită potrivit prevederilor art.80 din Legea nr.19/2000, cu modificările şi completările ulterioare, pentru anul 2006, este de 430,8 lei şi se aplică începând cu data de 1 ianuarie 2006.”


	a) Argumente pentru susţinere:

Majorarea de la 35 puncte procentuale la 40 puncte procentuale din salariul mediu brut utilizat la fundamentarea bugetului asigurărilor sociale de stat pe anul 2006.

b) Argumente pentru respingere:
Această majorare nu poate fi susţinută financiar.

	Articolul 22, litera c)

c) contribuţia datorată conform art.28 din lege de persoanele asigurate în baza contractului de asigurare pentru şomaj este de 3,5%.


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun reformularea textului după cum urmează:

„c) contribuţia datorată conform art.28 din lege de persoanele asigurate în baza contractului de asigurare pentru şomaj este de 1%.”


	a) Argumente pentru susţinere:

Pentru ca persoanele asigurate pentru riscul de şomaj în baza contractului de asigurare din afara unui raport de muncă să suporte numai echivalentul contribuţiei salariatului 2,5% şi nu 3,5% - întreaga contribuţie, inclusiv a angajatorului.
b) Argumente pentru respingere:
Printr-un proiect de ordonanţă de urgenţă, elaborat de Guvern ce urmează a fi aprobat, se va reduce cota de contribuţie de la 4 la 3,5% pentru această categorie.

Diminuarea contribuţiei la 1% este nejustificată.

	Anexa nr.1/04
Capitolul 5004

Titlul 51

Articol 01

Alineat 18

Transferuri din bugetul asigurărilor pentru şomaj către bugetele locale pt. finanţarea programelor pentru ocuparea temporară a forţei de muncă

Coloana 3 – 2006 Propuneri

Suma alocată: 69.102 mii lei

	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun mărirea sumei de la 69.102 mii lei la 139.102 mii lei.
	a) Argumente pentru susţinere:
Creşterea ponderii cheltuielilor cu măsurile active.
Creşterea numărului şomerilor ocupaţi în lucrări de infrastructură în special la nivelul localităţilor afectate de inundaţii.

Creşterea ocupării prin creditare a IMM-urilor şi stimularea dezvoltării acestui sector.

b) Argumente pentru respingere:
Majorările propuse conduc la constrângeri bugetare.

	Anexa nr.1/04

Capitolul 9904

Excedent/Deficit

Coloana 3 – 2006 Propuneri

Suma: 142.986 mii lei


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun diminuarea sumei de la 142.986 mii lei la 2.986 mii lei.
	a) Argumente pentru susţinere:
Mărindu-se cheltuielile, scade corespunzător excedentul.
b) Argumente pentru respingere:
Nu se justifică diminuarea excedentului, în contextul fundamentării iniţiale a bugetului.

	Anexa nr.2/04
Capitolul 8004
Titlul 80

Articolul 04

Împrumuturi din bugetul asigurărilor pentru şomaj

Coloana 3 – 2006 Propuneri

Suma alocată: 50.000 mii lei


	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun mărirea sumei de la 50.000 mii lei la 120.000 mii lei.
	a) Argumente pentru susţinere:
Creşterea ponderii cheltuielilor cu măsurile active.

Creşterea numărului şomerilor ocupaţi în lucrări de infrastructură în special la nivelul localităţilor afectate de inundaţii.

Creşterea ocupării prin creditare a IMM-urilor şi stimularea dezvoltării acestui sector.

b) Argumente pentru respingere:
Majorările propuse conduc la constrângeri bugetare.

	Anexa nr.3/04
Capitolul 5004

Cheltuieli – Total

Coloana 3 – 2006 Propuneri

Suma alocată: 2.089.128 mii lei

	Deputaţii Ioan Cindrea, Marian Sârbu, Rovana Plumb, Filonaş Chiş, Ion Giurescu, Gabriela Nedelcu, Pavel Todoran şi senatorii Dan Mircea Popescu şi Ion Rădoi propun mărirea sumei de la 2.089.128 mii lei la 2.229.128 mii lei.
	a) Argumente pentru susţinere:
Creşterea ponderii cheltuielilor cu măsurile active.

Creşterea numărului şomerilor ocupaţi în lucrări de infrastructură în special la nivelul localităţilor afectate de inundaţii.

Creşterea ocupării prin creditare a IMM-urilor şi stimularea dezvoltării acestui sector.

b) Argumente pentru respingere:
Majorările propuse conduc la constrângeri bugetare.

